

**T Á J É K O Z T A T Á S !**

**Törtel Község Önkormányzata felelős vezetőjeként tájékoztatom a tisztelt lakosságot, hogy az államigazgatási feladatok ellátását a Törteli Polgármesteri Hivatal, a veszélyhelyzet kihirdetése** (40/2020. III. 11. Kormányrendelet) **óta is folyamatosan biztosítja.**

**A COVID-19 koronavírus-fertőzés miatt kialakult helyzetre való tekintettel a veszélyhelyzet visszavonásáig,**

**a Törteli Polgármesteri Hivatal a hatósági ügyeket az alábbiak szerint intézi:**

* **A hivatalban a veszélyhelyzet kihirdetése óta az elektronikus ügyintézés vált elsődlegessé.**
* **A tájékoztatást** – igény szerint - **telefonon lehet kérni és megadni.**

**Munkaidőben hívható telefonszámok:**

* **Anyakönyvi ügyekben: +36 53/ 576-014**
* **Szociális ügyekben: +36 53/ 576-015**
* **Adóügyekben: +36 53/ 576-016**
* **Gazdasági csoport: +36 53/ 576-017**
* **Településfejlesztési ügyekben: +36 53/ 576-018**
* **Ügyintézésre kizárólag elektronikusan, a hivatal épülete elé kihelyezett postaláda használatával, vagy** - kötelező személyes megjelenést igénylő ügyekben - **telefonon előzetesen egyeztetett időpontban van lehetőség.**
* **Kérjük, hogy csak végső esetben** (előkészített dokumentumok aláírásakor), **előre egyeztetett időpontban lépjenek be a hivatal épületébe!**
* **Elkerülhetetlen személyes ügyintézés esetén, az esetleges várakozáskor kérjük betartani az ügyfelek közötti legalább 1,5-2 méter „szociális” távolságot!**
* **A koronavírus járvány terjedésének megfékezése, illetve lassítása érdekében, a szociális juttatások kifizetése kizárólag átutalás formájában történik.**
* **A házasságkötések megtarthatók, de az egy helyiségben tartózkodók létszáma maximum 20 fő lehet.**
* **A hagyatéki ügyekben idézett ügyfelekkel elsősorban telefonon, e-mail-ben kell kapcsolatot tartani, a hagyatéki leltár adatfelvételi és előkészítési szakaszában.**

**Köszönjük megértésüket és együttműködésüket az önök és a hivatal munkatársai egészsége érdekében is, hogy a veszélyhelyzet elmúltával is szolgálhassuk településünk lakóit!**

**Godó Tibor s.k.**

**Polgármester**